钦定古今图书集成/明伦汇编/交谊典/第073卷 > 《登临海峤初发疆中作与从弟惠连可见羊何共和之》前人
## 钦定古今图书集成/明伦汇编/交谊典/第073卷 > 《登临海峤初发疆中作与从弟惠连可见羊何共和之》前人

杪秋寻远山，山远行不近。与子别山阿，含酸赴修畛。
中流袂就判，欲去情不忍。顾望脰未悁，汀曲舟已隐。

又

隐汀绝望舟，鹜棹逐惊流。欲抑一生欢，井奔千里游。
日落当栖薄，系缆临江楼。岂惟夕情敛，忆尔共淹留。

又

淹留昔时欢，复增今日叹。玆情已分虑，况乃协悲端秋泉鸣北涧，哀猿响南峦。戚戚新别心，凄凄久念攒。

又

攒念攻别心，旦发清溪阴。暝投剡中宿，明登天姥岑。
高高入云霓，还期那可寻。倘遇浮丘公，长绝《子徽》音。